પ્રતીકાત્મક તસવીર

પરંતુ કમનસીબીની વાત તો એ છે કે છેલ્લાં છ વર્ષોથી ગુજરાત વિધાનસભાની કાર્યવાહીનું કવરેજ કરવા માટે પત્રકારોને કૅમેરા પણ લઇ જવા દેવાતા નથી. 

'મૉડલ સ્ટેટ' ગુજરાતમાં વિપક્ષ હોય કે સત્તાધારીપક્ષના ધારાસભ્ય પ્રજાજોગ વાત કરવી હોય તો વિધાનસભાના પટાંગણમાં ઊભા કરાયેલા એક ખૂણામાં આવવું પડે છે.

આ અંગે બીબીસી ગુજરાતીએ સવાલ પૂછતા રાજ્ય સરકારના પ્રધાન પ્રદીપસિંહ જાડેજાએ મૌન સેવી લીધું હતું. 

2012 ના અંદાજપત્રના સત્ર બાદ પત્રકારોના કૅમેરા સાથેના  પ્રવેશ પ્રવેશ પર પ્રતિબંધ મુકાઈ ગયો.

એ કથિત વિવાદ જેના કારણે પ્રતિબંધ મુકાયો

2012 સુધી ગુજરાત વિધાનસભામાં  સરકારી અને ખાનગી ટી.વી. ચેનલ અને અખબારોના ફોટોગ્રાફરને પ્રવેશ આપવામાં આવતો હતો. 

અંદાજપત્ર સત્રના પ્રથમ દિવસે વિધાનસભાના ફ્લોર પર થોડા સમય માટે દરેક ખાનગી અને સરકારી ચેનલને પ્રૉસિડિંગનું રિકૉર્ડિંગ કરવા દેવામાં આવતું હતું. 

એટલું જ નહીં ગુજરાત વિધાનસભાની દિવસભરની કાર્યવાહી રેકર્ડ કરી ટી.વી.પર પ્રસારિત કરી શકાય એ માટેની પણ જોગવાઈ હતી. 

ધાનાણીએ સ્પીકર ત્રિવેદીને લખેલા પત્રમાં એ પરંપરાનો પણ ઉલ્લેખ કર્યો છે. 

આ કથિત ઘટનાને યાદ કરતાં... બીજા 4000 અક્ષરો માટે લેખ ચાલુ રાખો:
એક સમયના  ભાજપના ધારાસભ્ય રહેલા અને બાદમાં કૉંગ્રેસમાં જોડાયેલા ભૂતપૂર્વ ધારાસભ્ય જીતુ પટેલે બીબીસી સાથેની વાતચીતમાં કહ્યું:  

"માર્ચ મહિનામાં અંદાજપત્ર સત્રમાં ભાજપના બે ધારાસભ્ય શંકર ચૌધરી અને જેઠા ભરવાડ પર આરોપ લાગ્યા હતા કે તેઓ વિધાનસભામાં બેસીને આઈપેડમાં અયોગ્ય ફિલ્મ જોતા હતા." 

"એક રાષ્ટ્રીય ખાનગી ચેનલ અને સ્થાનિક અખબારે આ સમાચાર પ્રસિદ્ધ કર્યા હતા, ત્યારબાદ ભારે હોબાળો થયો હતો." 

"એ પછીના સમયમાં નિર્ણય લેવાયો હતો કે પત્રકારોને કૅમેરા સાથે વિધાનસભામાં ન આવવા દેવા."

અલબત્ત ત્યારબાદ થયેલી તપાસમાં બંને ધારાસભ્યો નિર્દોષ સાબિત થયા હતા.

આ અંગે બીબીસી સંવાદદાતા તેજસ વૈદ્યે રાજ્યકક્ષાના ગૃહમંત્રી પ્રદીપસિંહ જાડેજાને પત્રકાર પરિષદમાં સવાલ પૂછ્યો હતો. 

જોકે, જવાબ આપવાને બદલે પત્રકાર પરિષદમાંથી ચાલવા માંડ્યું હતું.  

આ અંગે વાત કરતાં ગુજરાત વિધાનસભાના તત્કાલીન અધ્યક્ષ અને અત્યારના વન્ય વિભાગના પ્રધાન ગણપત વસાવાએ કહ્યું:  

"બંને ધારાસભ્યો એ વખતે જે  આઈપેડ જોઈ રહ્યા હતા એ જપ્ત કરાયું હતું." 

"આઈપેડની એફએસએલ તપાસ થયા બાદ તેમાંથી 400 ફોટો અને 11 વીડિયો મળ્યા હતા." 

"પરંતુ કશુંજ વાંધાજનક મળ્યું ન હતું, પરંતુ આ ઘટનાનો પત્રકારોના કૅમેરા સાથેના પ્રવેશ પર રોક લગાવવા સાથે કોઈ સંબંધ નથી." 

"માત્ર વ્યવસ્થાના ભાગરૂપે કોઈને અડચણ ન થાય એ માટે વિધાનસભાના પ્રાંગણમાં વ્યવસ્થા કરવામાં આવી છે, જેથી વિધાનસભાની કાર્યવાહી દરમિયાન કોઈને તકલીફ ન પડે."

વિપક્ષના આક્ષેપ

જીતુભાઈ પટેલનું કહેવું છે, "અમે અનેકવાર વિધાનસભાની કાર્યવાહીનું જીવંત પ્રસારણ થાય એ માટે રજૂઆત કરી હતી, પણ કોઈ તૈયાર થતું નથી" 

"આવું કરવાથી વિધાનસભામાં કઈ રીતે પ્રજાના પ્રતિનિધિનો અવાજ દબાવી દેવામાં આવે છે, એ વાતની લોકોને ખબર પડી જશે."

"દેશની અન્ય વિધાનસભાની માફક કાર્યવાહીનું જીવંત પ્રસારણ થાય તો લોકોને ખબર પડશે કે વિધાનસભામાં એમણે ચૂંટીને મોકલેલા પ્રતિનિધિઓ શું કરે છે."

વિધાનસભામાં સરકાર ભીંસમાં મુકાય એવા સવાલોને કોરાણે મુકાવા અંગે પટેલે કહ્યું કે, 

"સરકાર એમને અનુકૂળ ના આવે એવા સવાલ ને ટાળવા માટે પૂરતો પ્રયાસ કરે છે."  

"વિધાનસભામાં પ્રશ્નોતરી સમયે  12 જેટલા સવાલ પુછાય છે."

"જો એમાં સરકાર ભીંસમાં આવે એવા સવાલ હોય ત્યારે અગાઉ થી નક્કી થયેલી રણનીતિ પ્રમાણે સરકારને સાનુકૂળ સવાલ સમયે પ્રધાનોને લાંબા જવાબ આપવાનું કહેવાય છે, જેથી સમય વધારે પસાર થાય"...